बांग्लादेश की पूर्व प्रधानमंत्री खालिदा जिया को भ्रष्टाचार के मामले में 5 साल कैद सश्रम कारावास की सजा सुनाई गई है. गुरुवार को ढाका की विशेष अदालत ने तीन बार प्रधानमंत्री रहीं 72 वर्षीया जिया को 2.1 करोड़ टका (करीब 2,50,000 डॉलर) के विदेशी चंदे के गबन के सिलसिले में यह सजा सुनाई. दरअसल, यह रकम 'जिया ओरफनेज ट्रस्ट' के लिए थी. इस ट्रस्ट का नाम उसके दिवंगत पति जियाउर रहमान के नाम पर रखा गया था. बांग्लादेशी अखबार द इंडिपेंडेंट के मुताबिक विदेश मंत्रालय के एक प्रवक्ता ने कहा, 'हम बांग्लादेश नेशनलिस्ट पार्टी की नेता खालिदा जिया को दोषी ठहराए जाने के बारे में जानते हैं और बांग्लादेश को निष्पक्ष सुनवाई सुनिश्चित करने के लिए प्रोत्साहित करते हैं.'